stanford-oval/wikipedia huggingface dataset:
ג'בל עאמל
מצודות באזור ג'בל עאמל

מצודת בופור מעל הכפר ארנון
מצודת מארון (דיר כיפא) (ער')
מצודת דוביה, כ-2 קילומטרים מזרחית לכפר שקרא (ער'). מצודה שנבנתה על ידי הצלבנים על בסיס חורבות של בניין רומי
מצודת שמע (ער') בתוךכפר שַׁ֫מַע
מצודת תבנין (ער') (אנ')
מצודת מארון על חוף צור
מצודת אל-קט (ער'), כיום נשארו ממנה רק שרידים ליד מג'דל סלם
מצודת הונין, בתחומי מדינת ישראל, הייתה מקום משכנם של כמה נסיכי עאמל
מצודת אל-ראהב (ער') ("מצודת הנזיר"), ליד כפר ג'יה, בין צידון לדאמור
מצודת קלוויה (ער') ליד הכפר בורג' קלוויה (אנ')
מצודת הים בצור (ער')
מצודת מייס (ער') נקראת גם "מצודת אבי אל-חסן" על חוף צידון
מבצר הים בצידון
מצודת צידון (יבשתית) (ער') (אנ') (צר')
מצודת ניחא (ער') (אנ'), דרומית מערבית לכפר ניחא (שוף) (ער') (אנ')
מצודת שוחור, בכפר שוחור (לבנון).
אנשי דת שיעים חשובים שמוצאם מג'בל עאמל

השייח' שמס א-דין אבו עבדאללה מוחמד בן ג'מאל א-דין מַכּי אל-עאמלי (מוחמד בן מכי (ער')) הידוע בכינויו השהיד הראשון (الشهيد الأول). נולד בשנת 1334 והוצא להורג בשנת 1384. היה מלומד שיעי הידוע בעיקר בזכות תרומתו לפיקה (המשפט האסלאמי) ולהלכות השיעה. הוא נרדף בשל אמונותיו הדתיות, ובסופו של דבר הוצא להורג בדמשק על ידי השלטון הממלוכי, באשמת כפירה, והפך לדמות קדושה ומכובדת בקהילה השיעית.
השייח' זין א-דין בן עלי אל-ג'בעי אל-עאמלי (ער'), הידוע בכינויו "השהיד השני" (الشهيد الثاني). נולד בשנת 1506, נחשב לאחד מגדולי הפוסקים והמפרשים של ההלכה השיעית, וחיבוריו ממשיכים להיות מקור חשוב ללימוד ולפסיקה עד ימינו. הוצא להורג על ידי השלטונות העות'מאניים באיסטנבול בשנת 1558, דבר שהפך אותו לדמות מופת ולסמל של מסירות נפש בעיני הקהילה השיעית.
אבו ג'עפר מוחמד בן אל-חסן בן עלי אל-חור אל-עאמלי (أبو جعفر محمد بن الحسن بن علي الحر العاملي; אל-חור אל-עאמלי (ער'); 1624–1693). חכם שחיבר מעל 190 ספרים בנושאי ההלכה השיעית. החשוב שבהם הוא ספר וסאיל א-שיעה (ער') ריכוז של חדית' והלכות שיעיות, הנחשב עד היום כאחת היצירות החשובות ביותר בתחום הפיקה השיעי.
השייח' חסיין מוע'ניה (ער') (1940–1863): נולד וחי בטיר דבא. היה המנהיג הדתי הבכיר ביותר, מקור הסמכות העליונה בענייני הלכה ופרשנות דתית, בתקופה שבין שתי מלחמות העולם. שימש כנשיא אגודת חכמי ג'בל עאמל. הלבנט. בחורף 1924 הייתה בצורת קשה בדרום לבנון והשייח' קרא לאנשים לצום ביום רביעי וחמישי ולבוא לביתו לתפילת יום שישי. הוא החל לצעוד עימם יחפים עד שהגיעו למעיין מסוים ליד הכפר, ושם התפללו תפילה לגשם (صلاة الاستسقاء), ובדרכם חזרה החלו לרדת גשמים.
לקריאה נוספת

קרדום – דו ירחון לידיעת הארץ, גיליון 26–27: לבנון, ערך: אלי שילר, הוצאת אריאל, 1983, עמ' 9–14, 20–22, בספריית כותר
הערות שוליים

1 2 3 4  شبكة المعارف الإسلامية:تاريخ التشيّع في لبنان (1) - جبل عامل, almaaref.org (בערבית)
1 2 3  جبل عامل كما عرّفه مؤرخوه, janoubia.com, ‏12 سبتمبر، 2013
↑  تسمية جبل عامل, www.alzakiya.com (בערבית)
1 2  جعفر المهاجر, أسماء بلدان جبل عامل... أسرار تاريخية وسياسية!, al-akhbar, ‏25 יוני 2020
1 2 3 4 5 6  السيد علي محمود البعاج, جبل عامل.. الجغرافيا والموقع, مركز إحياء التراث الإسلامي
1 2 3 4  Rula Jurdi Abisaab, Shiite beginnings and scholastic tradition in Jabal-Amil in Lebanon, The Muslim World 89(1), McGill University, April 2007, עמ' 21-1
1 2 3 4 5 6 7  Nabila Shehabeddine, LibGuides: Jabal Amel or Jabal ‘Amil / Amil Mountains Region : جبل عامل: Political History, aub.edu.lb.libguides.com (בערבית)
↑  مهدي عقيل, الشيخ حسين مغنية... لم ينصفه التاريخ, al-akhbar, ‏10/09/2022
מפת לבנון – דמוגרפיה
שרידי מצודת תבנין
שרידי מצודת דוביה
ישראל גלזר

| --- | --- |

קברם של הרב גלזר ורעייתו בבית הקברות שומרי שבת בבני ברק
 לידה:  17 בספטמבר 1910 י"ג באלול תר"ע יארמולינץ 
 פטירה:  28 בספטמבר 2007 (בגיל 97) ט"ז בתשרי ה'תשס"ח 
 מקום קבורה:  בית הקברות שומרי שבת 
 מדינה:  ישראל 
 השכלה:  ישיבת מרכז הרב 
 מקום פעילות:  רמלה
 תקופת הפעילות:  ? – 28 בספטמבר 2007 
 רבותיו:   הרב אברהם יצחק הכהן קוק הרב הנזיר,  הרב שלום נתן רענן
 
 תפקידים נוספים:  רב 
 
הרב ישראל גלזר (י"ג באלול תר"ע, ספטמבר 1910 – ליל ט"ז בתשרי ה'תשס"ח, ספטמבר 2007) היה רבה האשכנזי של רמלה.
ביוגרפיה

נולד ביארמולינץ שבפודוליה לרב יואל יהודה גלאזר, שכיהן ברבנות בעיר, באודיסה ובתל אביב, מצאצאי רבי משה מפשוורסק, מחבר הספר "אור פני משה", וללאה יהודית, בתו של הרב דוב בר ז'ק מו"צ בעיר וישנייווייץ, מצאצאי רבי שלמה לוצקר מחבר הספר "דברת שלמה".
למד בישיבות חב"ד ונסמך לרב. בשנת תרצ"ד (1934) עלה ארצה, למד בישיבת מרכז הרב אצל הראי"ה קוק, ובשנת תש"א (1941) נישא למרים בת הרב נפתלי צבי שמרלר, רב בבית-כנסת של יהודים גליצאים בווינה ומצאצאי רבי מאיר מפרמישלאן. המשיך ללמוד בישיבת מרכז הרב, גם בשנים תש"ה-תש"ז, כששימש בתפקידי רבנות בירושלים. החברותות שלו בישיבה היו הרב יהודה גרשוני והרב אברהם אלקנה שפירא.
משנוסד ישוב יהודי ברמלה אחרי מלחמת העצמאות נתמנה לרבה של העדה האשכנזית בעיר ברמלה והסביבה. כרב ארגן את החיים הדתיים בקהילות ובעיר בכלל, ייסד בתי כנסיות, שיעורי תורה, מקוואות, שרותי הכשרות, וכן פעל לשמירת השבת, טיפוח החינוך הדתי והתורני, הצלת ילדים מידי המיסיון ועוד. כן איחד את בתי-הכנסת הקטנים ושימש כרבו של בית-הכנסת המאוחד "כנסת ישראל", שעמד בלב העיר העתיקה של רמלה. הוא התפלל בבית-כנסת זה למעלה מיובל שנים.
כתב מאמרים בירחונים תורניים כגון "קול תורה" ועוד.
נפטר בחול המועד סוכות תשס"ח. הותיר אחריו אשה ו-13 ילדים.
הערות שוליים

↑  ראו סיפור עלייתו אצל שמחה רז והילה וולורשטיין, משמיע ישועה, מרכז שפירא תש"ע, עמ' 50
↑  ראו: ישיבות ומוסדות תורה, באתר ארכיון המדינה, עמ' 10
↑  מתוך ראיון באתר ישיבה
אליגו

| --- | --- |
קערת אליגו
קערת אליגו
 
 מאכלים
 סוג:  מחית תפוחי אדמה, cheese dish 
 מוצא:  צרפת 
 מרכיבים עיקריים:  מחית תפוחי אדמה 
 
אליגו (בצרפתית: aligot) הוא מאכל עשוי גבינה הממוזגת עם מחית תפוחי אדמה (לעיתים קרובות עם קצת שום) תוצרת אוברק (צר'), שבמסיב סנטרל (צר') שבצרפת.
באופן מסורתי האליגו נעשה עם גבינת לאיול אך ניתן להשתמש גם הגבינות אחרות כמו מוצרלה או קנטל. גבינת הלאיול מקנה למנה טעם מטוגן.
האליגו עשוי פירה מעורבב עם חמאה, שמנת, שום כתוש, וגבינה מותכת. המנה מוכנה כאשר היא מפתחת מרקם חלק וגמיש. בזמן שהמתכונים משתנים, "לארוס גסטרונומיק" מציינת במתכונה תפוחי אדמה, 500 גרם טום טרייה, גבינת לאיול (או גבינת קנטל), 2 שיני שום, 30 גרם חמאה, מלח, ופלפל.
מאכל זה הוכן עבור צליינים בדרך לסנטיאגו דה קומפוסטלה שעצרו ללילה באזור זה. במקור האליגו מוגשת עם לחם, שהוחלף לתפוחי אדמה זמן מה לאחר מכן.[דרוש מקור] כיום, הוא מוגש בעיקר בהתכנסויות וחגיגות כמנה העיקרית. האליגו מקורו במחוזות Cantal, Aveyron and Lozère שבהם מיוצרת הגבינה Laguiole המסורתית למאכל זה. אליגו מוגש גם כמנה עיקרית וגם כתוספת לנקניק מקומי צלוי או בייקון צלוי בליווי יין אדום.
ראו גם

המטבח הצרפתי
הערות שוליים

↑  Vongerichten, Jean-Georges; Bittman, Mark (2000). Simple to Spectacular: How to Take One Basic Recipe to Four Levels of Sophistication. New York: Broadway Books. ISBN 978-0-7679-0360-8.
↑  "Martha Stewart - Aligote on Toast". נבדק ב-9 בינואר 2017. {{cite web}}:  (עזרה)
1 2  "Larousse Gastronomique". אורכב מ-המקור ב-2016-03-04. נבדק ב-24 באפריל 2011. {{cite web}}:  (עזרה)
1 2 3  "French Cusine". נבדק ב-25 ביולי 2015. {{cite web}}:  (עזרה)
↑  "Too Many Chefs". אורכב מ-המקור ב-2016-08-14. נבדק ב-24 באפריל 2011. {{cite web}}:  (עזרה)
חיל האוויר הקטרי

| --- | --- |

סמל חיל האוויר הקטרי  רונדל חיל האוויר הקטרי
 פרטים
 מדינה:  קטר (מדינה) קטר
 שיוך:  הכוחות המזוינים של קטר
 סוג:  חיל אוויר
 בסיס האם:  אל-עודייד
 אירועים ותאריכים
 תקופת הפעילות:  1974–הווה (כ־51 שנים) 
 מלחמות:  מלחמת המפרץ  מלחמת האזרחים בסוריה  מלחמת האזרחים בלוב (2011)  מבצע סופה נחרצת
 נתוני היחידה
 כוח אדם:  כ-2,000 חיילים (2023)
חיל האוויר הקטרי הוא הזרוע האווירית של הכוחות המזוינים של קטר. החיל נוסד בשנת 1974, שלוש שנים לאחר שקטר זכתה לעצמאות מבריטניה בשנת 1971. בשנת 2006 שירתו בחיל כ-2,100 חיילים. שדות התעופה באל עודייד ובדוחה משמשים כבסיסים העיקריים של החיל.
היסטוריה

בתחילת דרכו, החיל הצטייד במטוסי הוקר הנטר לשעבר מחיל האוויר המלכותי, ובשנת 1979 רכש שישה מטוסי אלפא ג'ט. בין השנים 1980-1984 14 מטוסי מיראז' F1 נוספו לכוחות החיל. בשנת 1991 מטוס אחד של החיל נתרם על מנת לסייע ללחימה בעיראק במהלך מלחמת המפרץ. לאחר סיום העימות, הממשלה ביקשה לחזק את כוח ההגנה האווירי שברשותו, וכך הוקם בסיס נוסף לחיל באל עודייד. בשנות התשעים נרכשו מטוסי אלפא ג'ט נוספים שיכולים לשמש גם כמטוסי תקיפה, וטייסת של מטוסי מיראז' F-1 מצרפת.
החיל מצויד גם ב-18 מסוקי אגוסטה AW139. מסוקים אלה משמשים כמסוקי תובלה, חילוץ והצלה, סיור וכמסוקי משטרה. שלושה מסוקים נוספים הוזמנו במרץ 2011 לצורך פינוי רפואי. בשנת 2010 שירתו בחיל האוויר הקטרי כ-2,100 חיילים ובבסיסיו נכללו מטוסי מיראז' 2000, מסוקי איירוספסיאל גאזל ומטוס תובלה כבד מדגם בואינג C-17 גלובמאסטר III. החיל נעזר בטייסים בריטים לצורך אימונים והדרכות. בינואר 2011 החיל בחן את המטוסים יורופייטר טייפון, F-35 לייטנינג II,F/A-18 סופר הורנט, F-15 איגל ודאסו ראפאל בתור יורשים למטוסי המיראז' 2000. במאי 2015, החיל החליט לרכוש 24 מטוסי ראפאל בעלות של כ-7 מיליארד דולר.
ביוני 2015, נמסר בכלי התקשורת שהחיל יצטייד ב-4 מטוסי תובלה נוספים מדגם C-17, בנוסף לארבעת המטוסים הקיימים שנמסרו לחיל בשנים 2009 ו-2012.
כוח ההגנה האווירית

במסגרת הפקת לקחים ממלחמת המפרץ, החליטה קטר לשים דגש מיוחד על פיתוח מערך ההגנה האווירית שלה. לצורך כך בוחנת קטר רכישת סוללות פטריוט והביעה התעניינות גם במערכת SA-10. כיום, מפעילה קטר כמה סוללות הוק משופרות ומשגרי רולנד-2, חלקם מוצבים להגנה סטאטית ואחרים משמשים כטק"א נייד. הקטרים מפעילים גם טילי כתף מסוג סטינגר שנרכשו בשנות ה-80.
מטוסים ומסוקים

| שם כלי הטיס> מטוסי קרב | ארץ מוצא> מטוסי קרב | סוג> מטוסי קרב | בשירות> מטוסי קרב | מטוסי קרב | מטוסי קרב | מטוסי קרב |
| --- | --- | --- | --- | --- | --- | --- |
| אלפא ג'ט | גרמניה, צרפת | מטוס קרב קל | 6 |  |  |  |
| מיראז' 2000 | צרפת | רב משימתי | 9 |  |  |  |
| ראפאל | צרפת | רב משימתי | 24 מטוסים הוזמנו |  |  |  |
מטוסי תובלה
| בואינג C-17 גלובמאסטר III | ארצות הברית | מטוס תובלה | 4 |  |  |  |
| לוקהיד מרטין C-130J סופר הרקולס | ארצות הברית | מטוס תובלה | 4 |  |  |  |
מסוקים
| אגוסטה וסטלנד AW139 | איטליה | רב-משימתי | 18 |  |  |  |
| איירוספסיאל גאזל | צרפת | מסוק סיור | 14 |  |  |  |
| Sea king | הממלכה המאוחדת | רב-משימתי | 11 |  |  |  |
| NH-90 | האיחוד האירופי | תובלה, רב-משימתי | 22 מסוקים הוזמנו |  |  |  |
| AH-64 אפאצ'י | ארצות הברית | מסוק קרב | 24 מסוקים הוזמנו |  |  |  |
מטוסי אימון
| מיראז' 2000 | צרפת | מטוס אימון משני | 4 |  |  |  |
| PC-21 | שווייץ | מטוס אימון ראשי | 22 מטוסים הוזמנו |  |  |  |
הערות שוליים

↑  רויטרס, ארה"ב משדרגת את מרכז הפיקוד במזרח התיכון, באתר ynet, 17 באוגוסט 2017
↑  Asmahan Qarjouli, Qatar second top military spender in Gulf region, חדשות דוחה (אנ'), ‏26 באפריל 2023
מיראז' 2000 של חיל האוויר הקטרי
תא T מסייע

| --- | --- |
 שיוך:  לימפוציט T 
 מזהים
 FMA:  70572 
 קוד MeSH:  A11.118.637.555.567.569.200 
 מזהה MeSH:  D015496 
 מערכת השפה הרפואית המאוחדת:  C0039215 
 
תאי T מסייעים (באנגלית T helper או Th, מסומן +CD4 או TH), משתייכים לתת-קבוצה של לימפוציטים מטיפוס T (סוג של תאי דם לבנים).
מבוא כללי לתפקוד

לתאי T מסייעים תפקיד חשוב בוויסות המערכת החיסונית הנרכשת. הם מחולקים למספר קבוצות תפקודיות, כאשר החלוקה לקבוצות נעשית על פי הציטוקינים המופרשים מן התאים הפעילים. בדומה למקורבו, תא ה-T הציטוטוקסי, גם הוא מבטא על-גבי הממברנה שלו קולטנים לאנטיגן ספציפי. אולם, שלא כמו התאים הציטוטוקסיים, הוא נקשר ומופעל רק על ידי אנטיגנים המצויים בתצמיד עם מולקולות תואם רקמות (MHC) מסוג II, המופיעים רק על פני תאים מציגי אנטיגן (או APC), כמו מקרופאגים, תאי B, תאים דנדריטיים ועוד. התצמיד שהקולטן מזהה הוא תלכיד בין מולקולות תואם הרקמות ופפטיד שנגזר מן האנטיגן לאחר פירוקו בציטופלסמה של ה-APC. לאחר שהופעל, הופך התא לפעיל (אפקטורי) המפריש מכלול של ציטוקינים, המשתתפים בעירור תגובות המערכת החיסונית ובוויסותן. לדוגמה, ויסות פעולתם של תאי T ציטוטוקסיים, או הכוונתם של תאי B והבשלתם לתאי פלסמה המפרישים נוגדנים ועוד. תפקידם המרכזי בהכוונת התגובה החיסונית בא לידי ביטוי במחלות כשל חיסוני שבהן חסרים או נפגעים תאי ה-T על ידי גורמי מחלה. לדוגמה, קבוצה זו היא הנפגעת העיקרית במחלת האיידס הנגרמת מווירוס ה-HIV.
שלבי התפתחות

עוד בשלב העוברי נוצרים קדמים של תאי T במח העצם. תאים אלה חסרים קולטנים המאפיינים אותם כתאי T: הם חסרי קולטנים לאנטיגן, וכל שאר המבנים הממברנליים (אשכול התמיינות (אנ')) המאפיינים תאי T (משום כך הם נקראים תאים שליליים ל--3-4-8 CD). הקדמים מגיעים לתימוס לשם המשך ההתמיינות, ומכאן ייקראו תימוציטים. במהלך ההתמיינות מתבטאים על פני התאים כל המבנים הממברנליים המאפיינים תאי T (לדוגמה, תא T מסייע ייקרא +CD4 ותא T ציטוטוקסי - +CD8). לאחר ההבשלה בתימוס יוצאים התאים הבשלים, עתה תאי T, ונודדים בין קשרי הלימפה. יש שתי תכונות עיקריות המאפיינות תאי T בוגרים:
הם קיבלו הכשרה להגיב לאנטיגן המוצג להם על ידי APC בקשרי לימפה.
הם נבררו כך שאינם מגיבים לחלבוני הגוף. תופעה זו ידועה כסבילות חיסונית (אנ').
שתי התכונות הללו נרכשות בשני שלבים, תוך כדי מעבר התימוציטים בתימוס. בשלב ראשון הם לומדים לבטא קולטן מתפקד - זהו שלב הסלקציה החיובית. בשלב השני מורחקים כל התאים בעלי קולטן העשויים להגיב ל"עצמי" - זהו שלב הסלקציה השלילית:
שלב הסלקציה החיובית, שלב ביטוי קולטן מתפקד ועמו כל מבני העזר הדרושים לשם כך. קולטן מתפקד, פירושו קולטן העשוי להעביר לתוך התא אות משפעל (סיגנל אקטיבציה). כך, תאי ה- T, בהשראת המיקרוסביבה של התימוס, מתחילים לבטא קולטנים על גבי הממברנה. אם הקולטנים מקבלים גירוי אפקטיבי מתאי האפיתל שבקליפת התימוס הם ישרדו - זוהי סלקציה חיובית. גירוי אפקטיבי הוא יצירת תגובה לחלבוני תואם הרקמות המבוטאים על ידי התאים האפיתליאליים שבתימוס. תימוציט שאינו מגיב לסביבתו מת ומסולק על ידי מקרופאגים. בשלב זה מתמיינים סוגים נוספים של תאי T שאינם מתוארים בערך זה.
שלב הסלקציה השלילית: התאים ששרדו את הסלקציה החיובית ממשיכים להתקדם לליבה של התימוס. כאן מבטאים תאי התמך, ובמיוחד האפיתל של הליבה (thymic nurse cells (אנ')), יריעה רחבה של חלבונים המצויים בגוף. בתאים אלה מופעלים גנים מיוחדים המבטאים מכלול של אנטיגנים והם מוצגים לתימוציטים. העיקרון כאן הוא שלימפוציט אינו אמור להגיב לחלבוני הגוף; אפשרות כזו תיצור תגובות חיסוניות נרחבות כנגד מרכיב הגוף, ומערכת החיסון תפעל "לדחות את הגוף". כשתאים של מערכת החיסון פועלים נגד מרכיב גוף כלשהו נוצרת תגובה אוטואימונית, או מחלה אוטואימונית. כך, כדי להגן על הגוף מפני סכנה אוטואימונית יש צורך להמית תימוציטים העוברים אקטיבציה על ידי החלבונים העצמיים המוצגים בליבת התימוס. זוהי מהות הסלקציה השלילית. הסלקציה השלילית אינה פועלת על פי העיקרון של הכל או לא כלום (אנ'): ככל שגדולה מידת האקטיבציה כך תגבר הסלקציה, וככל שתהיה זו נמוכה - תקטן מידת הסלקציה, כלומר מידת הסלקציה תלויה במידת האקטיבציה.
התאים ששרדו את הסלקציה (כ-90% ומעלה מהתימוציטים מומתים) מבשילים ועוזבים את התימוס, כתאי T מסייעים או ציטוטוקסיים. התאים הבשלים מבטאים קולטנים שונים לאנטיגן, דבר המבטיח שונות בין קולטנים כך שיתאפשר לזהות יריעה אדירה של מולקולות אנטיגניות. התאים הללו, שטרם פגשו אנטיגן, מכונים לימפוציטים נאיביים, וכנאמר לעיל הם מסתובבים בין קשרי הלימפה, ללא יכולת לחדור לרקמות. הלימפוציטים שוהים בקשר לימפה אקראי כיממה. אם במהלך התקופה הזו לא יוצג להם אנטיגן מתאים, הם עוזבים את קשר הלימפה ועוברים עם זרם הדם והלימפה לקשר לימפה אחר. לימפוציט נאיבי שאינו מגורה על ידי אנטיגן ימות כעבור תקופה קצרה. אם בשלב מסוים, יוצג לתא הנאיבי אנטיגן המזוהה על ידי הקולטן הספציפי המצוי על קרום התא, יתרחשו שפעול (אקטיבציה), התמיינות ובסופן תפקוד. המסלולים המתוארים להלן מתארים את שלבי השפעול, התמיינות ותפקוד של לימפוציטים T מסייעים בלבד (CD4+ T lymphocytes).
שפעול של תאי T מסייעים, התמיינות פנוטיפית ותפקוד > זיהוי אנטיגן

תאי T נאיביים עשויים להגיב לאנטיגן רק בקשרי לימפה. מאוחר יותר, עם היווצרות תאי זיכרון (להלן) - יוכלו אלה להגיב לאנטיגן גם מחוץ לקשרי לימפה. הגבלת התגובה הראשונית לקשרי לימפה נועדה להבטיח שתתקיים תגובה חיסונית מדודה, ללא חשש לתגובה אוטואימונית. לנוכח הגבלת מקום המפגש הראשוני בין אנטיגן לתא T, השאלה היא איך נוצרים התנאים המיטביים להיתכנות מפגש מסוג כזה. שני התנאים הנדרשים להם: 1) לרכז בקשר הלימפה מקבצים של תאי T במקומות ייעודיים שלהם גישה נוחה לאנטיגן. 2) לדאוג להבאת האנטיגן למקום המתאים בקשר הלימפה. כך, מוגבר הסיכוי למפגש אפקטיבי בין האנטיגן לקולטן שעל פני הלימפוציט.
התנאי הראשון מתקיים מעצם המבנה של קשר הלימפה: תאים המגיעים לקשר הלימפה במחזור הדם והלימפה, יוצאים מן הצינורות המביאים (אַפֶרנטיים) ומתיישבים בתוך הרקמה באופן מסודר - תאי T בגומחות משלהם, ותאי B בגומחות משלהם. התנאי השני, הבאת אנטיגן לקשר הלימפה, מתמלא על ידי ניקוז לימפטי ועל ידי נדידת תאים דנדריטיים ו/או מקרופאגים. התהליך הוא חלק מן התגובה הדלקתית המקומית. התגובה הדלקתית נוצרת עם חדירת אנטיגן דרך המעטה החיצוני של הגוף. לדוגמה, אנטיגן החודר דרך מעטה העור (למשל חדירת קוץ לכף היד), נפגש עם מערך תאי דם לבנים (מקרופאגים, תאים דנדריטיים, נויטרופילים, תאי פיטום) המצויים מתחת למעטה, ומעורר אותם לתגובה דלקתית מקומית. במהלכה, תאים דנדריטיים ומקרופאגים בולעים אנטיגן (למשל חיידקים שהיו על הקוץ) ומתחילים בתהליך פירוקו, חודרים את כלי הלימפה המקומיים, נודדים לכלי לימפה (אנ'), וממשיכים לנדוד בכלי הלימפה עד שהם מגיעים לקשר לימפה המנקז אותו אזור בגוף (כלי או צינור לימפה אְַפֶרנטי). עם פיזורם בקשר הלימפה הם מגיעים, בין היתר, לגומחות של תאי T. בשלב הזה פועלים התאים הדנדריטים והמקרופגים כ-APC: הם מבטאים על קרומם את כל המבנים הדרושים להצגת אנטיגן לתאי T. מדובר בפפטידים, שהם תוצאת הפירוק של האנטיגן השלם, המוצגים על פני הממברנה בתלכיד עם חלבוני תואם הרקמות. השילוב הרלוונטי עבור תאי T מסייעים הוא פפטיד (גודלו עד 10 חומצות אמיניות), המוצג בתלכיד עם תואם רקמות מסוג II. קולטן לאנטיגן על גבי לימפוציט T המזהה קומפלקס של הפפטיד עם תואם הרקמות נוצרים התנאים לשפעול הלימפוציט. כשתא T מסייע פוגש APC המציג אנטיגן המזוהה על ידי קולטן הלימפוציט, נצמדים התאים זה לזה, ובאזור ההצמדות (סינפסה חיסונית) משתתפים החלבונים הממברנליים הבאים כרשום בטבלה להלן.
| חלבונים על גבי תא T | חלבונים על גבי ה- APC | תוצאת הקשר |
| --- | --- | --- |
| חלבון LFA1 | חלבון ICAM | משמשים להדביק את התאים זה לזה; מבטיחים קשר יעיל בין הקולטן לאנטיגן |
| קולטן לאנטיגן | פפטיד המוצג על ידי חלבון תואם רקמות מסוג II | זיהוי אנטגן על ידי תא T ותחילת שפעול |
| חלבון CD4 | חלבון תואם רקמות עיקרי (אנ') II | הגברת אות השפעול |
| חלבון CD28 | קולטני מגבר (אנ') B7 | מאפשר סיום שלב השפעול. ללא קשר הכרחי זה נכנס הלימפוציט לשלב של שיתוק |
| קולטנים לציטוקינים |  | אלה מזהים ציטוקינים שהופרשו בגומחה והם האחראים לקביעת פנוטיפ התגובה |
ביאור קיצורי החלבונים המופיעים בטבלה:
LFA1 = (אנ') Leukocyte-Function associated antigen
ICAM = (אנ') Intracellular Adhesion Molecule
CD4 = Cluster of differentiation type 4
CD28 = Cluster of differentiation type 28
עם קישורם ההדדי של כל החלבונים הממברנליים, בשלים התנאים לשפעול הלימפוציט. אם חלק מהמולקלות לא נקשרות זו לזו, לדוגמה CD28 ל- B7, ישתתק הלימפוציט (מצב של אַנֶרגיה), ועם הזמן ימות.
שפעול של תאי T מסייעים, התמיינות פנוטיפית ותפקוד > שגשוג והתמיינות

עם השפעול, מופעלים בלימפוציט מספר מסלולי תגובה במקביל:
כניסה למחזור של חלוקת התא ושגשוג תאי
הבשלה פנוטיפית של הלימפוציט (הבשלה של התא האפקטורי)
יצירת תנאים ראשוניים ליצירת זיכרון חיסוני
המסלולים האלה מבטיחים שתתבטא תגובה חיסונית עצמתית (ריבוי תאים מגיבים) ויעילה (גירוי הקולטן המתאים). הרבגוניות האדירה של מערכת החיסון מבקשת להתאים תגובה מתאימה לאנטיגן ולנתיב חדירת גורם המחלה לגוף. האינטגרציה הדרושה להבשלת התגובה המתאימה מתקבלת בעת החלוקה והשגשוג על ידי תגובת הלימפוציט למכלול הציטוקינים המצויים סביבו (שורה אחרונה בטבלה לעיל). מקורם העיקרי של אלה הוא בתאים מציגי אנטיגן, ואף מלימפוציטים שהשלימו את הבשלתם. מכאן, ייתכנו מספר תגובות של לימפוציטים מסוג T, ואלה יוצגו להלן בסעיף התפקוד.
עם זמן התגובה, ובהנחה שהתגובה החיסונית מוצלחת, הולך ומתמעט מקור האנטיגן. במקביל הולכת ודועכת התגובה החיסונית, שכן היא דורשת משאבים גדולים מן הגוף, ומיותר לקיימה ללא סיבה. בשלב זה נותר מספר קטן של לימפוציטים T, ואלה מהווים בסיס ליצירתו של זיכרון חיסוני. משמעות המושג הוא שאם תתקיים פגישה נוספת עם אותו אנטיגן בעתיד, תיווצר תגובה חיסונית חזקה יותר וממושכת יותר. תאי המערכת החיסונית הנרכשת ייחודיים בכך שיש להם יכולת זיכרון חיסוני (אנ') (immunological memory or recall).
שפעול של תאי T מסייעים, התמיינות פנוטיפית ותפקוד > תפקוד

בניגוד לתאי T ציטוטוקסיים, המקיימים מגע הדוק עם התא שאותו בכוונתם להרוג, אין כל מגע פיזי בין תאי T מסייעים לבין תאים אחרים. תפקידם של תאים אלה הוא לווסת, לכוון ולסייע בתגובות של תאים חיסוניים אחרים הפועלים נגד אנטיגנים. הוויסות וההכוונה נעשות על ידי ציטוקינים. כך, התגובות המווסתות מוכרות ומתוארות על פי מכלול הציטוקינים המופרשים על ידי התאים המסייעים. סיווג התאים המסייעים, הציטוקינים המאפיינים את סוג התגובה המווסתת, ודוגמאות של תאים מגיבים ותגובותיהם מובאים בצורה מתומצתת בטבלה להלן (זו רשימה חלקית ועיקרית).
| סווג | ציטוקינים אופייניים לפנוטיפ | סילוק גורמים מזהמים |
| --- | --- | --- |
| Th1 | IFN-γ, TNF-α, TNF-β | חיידקים הגדלים בתוך תאים, טפילים חד תאיים, פטריות, ווירוסים |
| Th2 | IL-4, IL-5, IL-10, IL13 | גורמי מחלה הגדלים מחוץ לתאים, תולעים ובכלל זה תולעי מעיים |
| Th9 | IL-9 | תולעים |
| Th17 | IL-17, IL-21, IL-22 | בדומה ל-Th-1, אך בפעילות ממוקדת יותר לטפילי מעיים |
מעיון בטבלה עולות התובנות הבאות:
קיימים לפחות ארבעה פנוטיפים של תאי T מסייעים הנבדלים זה מזה על פי הציטוקינים שהם מפרישים, ועל פי ההשפעות על התגובה החיסונית שהם מווסתים. במבט כללי נראה שהם מכסים את מכלול גורמי המחלה, ואף יש חפיפה מסוימת בין הקבוצות.
הפנוטיפים מפרישים קבוצות שונות של ציטוקינים; ציטוקינים אלה נקבעו על פי אופן שפעול התאים בקשר הלימפה.
Th1 ו-Th2 היו הקבוצות הראשונות שזוהו, ולכן מוספרו באופן כרונולוגי. Th9 ו-TH17 כבר מוספרו על פי הציטוקין העיקרי שהם מפרישים.
יש ציטוקינים רבים עם כינויים מקוצרים. אלה מתוארים בערך המוקדש לציטוקינים.
שפעול של תאי T מסייעים, התמיינות פנוטיפית ותפקוד > דוגמה למחלות הנובעות מפגיעה בתאי T מסייעים

להלן דוגמאות לשתי מחלות הקשורות באי תפקוד של תאי T מסוג +CD4, האחת שבסיסה חסר גנטי, והשניה נובעת מזיהום ויראלי.
Idiopathic CD4 lymphocytopenia (אנ') או ICL
ICL הוא סינדרום קליני נדיר שנקבע על פי מספר נמוך ומתמשך של לימפוציטים מסוג CD4 (לימפוציטופניה (אנ')) בהיעדר HIV או כל זיהום אחר. ICL תואר לראשונה ב-1992, כשאותרה קבוצת חולים עם לימפוציטופניה חריפה אך ללא כל עדות לזהום ב-HIV. הסינדרום הוא ללא תאחיזה גנטית משפחתית, ללא תאחיזה למין, ואיננו תלוי בגורם אינפקטיבי. כך, עד כה טרם אותר הגורם הקליני המביא להפחתה משמעותית במספר התאים מסוג CD4 (משום כך המחלה מוגדרת כאידיופתית (אנ'), כלומר מחלה שסיבותיה אינן ברורות). חולים החולים ב-ICL הם בדרך כלל בשנות הארבעים לחייהם, והם סובלים מזיהומים מזדמנים, מגידולים סרטניים או מחלות אוטואימוניות. באופן מפתיע, ובניגוד לחולי איידס, הפרוגנוזה של החולים נחשבת לטובה.
שפעול של תאי T מסייעים, התמיינות פנוטיפית ותפקוד > דוגמה למחלות הנובעות מפגיעה בתאי T מסייעים > Acquired immunodeficiency syndrome - AIDS

איידס (תסמונת הכשל החיסוני הנרכש) היא מחלת חסר אימונולוגית נרכשת (בניגוד לנורשת) בעקבות זיהום ב-human immunodeficieny virus) HIV). בשלב הראשון, במקום ההדבקה, הנגיף חודר, בדומה למזהמים רבים, לתאים דנדריטיים; לאחר מכן, כפי שתואר לעיל, נודדים התאים הדנדריטיים ובתוכם הנגיף אל קשרי הלימפה, ושם נוצר המפגש הראשוני בין הנגיף ובין תאי T. במצב זה ייתכנו מספר תרחישים המתוארים בהרחבה בערך המוקדש לאיידס, כשבמהלכם פוגע הנגיף משמעותית במספר תאי ה-T המסייעים ובתפקודם, ליצירת מצב שבו אי אפשר לקיים תגובה חיסונית נרכשת. בהיעדר יכולת חיסונית המוכוונת על יד הווירוס, נדבקים החולים במחלות מזדמנות מן הסביבה, מחלות שבתנאים תקינים אינם מהווים בעיה לתגובת מערכת החיסון. כך, הופכות המחלות המזדמנות למסכנות חיים, והן הגורם העיקרי למותם של חולי האיידס.
הערות שוליים

↑  Pellicci, D.G., Koay, HF. & Berzins, S.P., Thymic development of unconventional T cells: how NKT cells, MAIT cells and γδ T cells emerge., Nat Rev Immunol 20: 756-770, 2020 doi: https://doi.org/10.1038/s41577-020-0345-y (באנגלית)
↑  Klein, L. et al., Positive and negative selection of the T cell repertoire: what thymocytes see (and don't see)., Nat Rev Immunol 14: 377-391, 2014 doi: https://doi.org/10.1038/nri3667 (באנגלית)
↑  Spencer, M.G. et al., The lymph node at a glance – how spatial organization optimizes the immune response, J Cell Sci, 2020, עמ' 133(5): jcs241828 doi: doi: https://doi.org/10.1242/jcs.241828 (באנגלית)
↑  Pulendran, B., Palucka, K, & Banchereau, J., Sensing pathogens and tuning immune responses, Science, 2001, עמ' 293 (5528): 253-256 (באנגלית)
↑  McKinstry, K.K., Strutt, T.M. and Swain, S.L., Regulation of CD4+ T-cell contraction during pathogen challenge., Immunol. Rev. 236, 2010, עמ' 110-124 doi: https://doi.org/10.1111/j.1600-065X.2010.00921.x (באנגלית)
↑  Farber, D. et al., Immunological memory: lessons from the past and a look to the future., Nat Rev Immunol 16, 2016, עמ' 124-128 doi: https://doi.org/10.1038/nri.2016.13 (באנגלית)
↑  Wan, Y.Y. & Flavell, R.A., How Diverse—CD4 Effector T Cells and their Functions (free article), J. Mol. Cell Biol., 2009, עמ' 1(1): 20–36 (באנגלית)
הסינפסה החיסונית בין לימפוציט T לבין APC הדרושה לשפעול מלא של הלימפוציט: אנטיגן המוגש על ידי חלבון תואם רקמות, חלבוני אקטיבציה, והשפעת הציטוקינים. חלבוני ההדבקה אינם מופיעים בציור
שלבי ההתמיינות של תאי T מסייעים